Euroopa Liidu Teataja L 171 , 17/06/1998 Lk 0028 - 0029



Komisjoni direktiiv 98/40/EÜ, 8. juuni 1998, millega kohandatakse tehnika arenguga nõukogu direktiivi 74/346/EMÜ põllu- ja metsamajanduslike ratastraktorite tahavaatepeeglite kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse 25. juuni 1974. aasta direktiivi 74/346/EMÜ põllu- või metsamajanduslike ratastraktorite tahavaatepeegleid käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 4, ning arvestades, et: silmas pidades traktorite täidetavate tööülesannete keerukamaks muutumist, tuleb mõelda ka neile tahavaatepeeglitele, mida kasutatakse nende seadmete jälgimiseks, mis ei ole ette nähtud maanteel kasutamiseks; ohutuse suurendamiseks tuleks üksikasjalikult sätestada nõuded juhi poolt tagavaatepeeglite asendi reguleerimise kohta, kusjuures direktiivi 74/346/EMÜ tuleks seetõttu vastavalt muuta; käesolevas direktiivis toodud meetmed on kooskõlas viimati direktiiviga 97/54/EÜ muudetud nõukogu direktiiviga 74/150/EMÜ asutatud tehnika arenguga kohandamise komitee arvamusega, [3] ON VASTU VÕTNUD KÄESOLEVA DIREKTIIVI: Artikkel 1 Direktiivi 74/346/EMÜ lisa muudetakse järgmiselt: 1. punktile 1.1 lisatakse järgmine lause: "Põllul töötamise ajal seadmete jälgimiseks ette nähtud lisapeeglid ja tahavaatepeeglid ei ole tingimata kohustuslikud komponendi tüübikinnituseks, kuid need peavad asetsema kooskõlas punktides 2.3.3–2.3.5 toodud reguleerimisnõuetega."; 2. punktis 2.4.2 asendatakse esimene lause järgmisega: "Juhil peab olema võimalik välimist tahavaatepeeglit reguleerida juhtimiskohalt lahkumata." Artikkel 2 1. Alates 1. maist 1999 ei või üksi liikmesriik: - keelduda traktoritüübile EÜ tüübikinnituse andmisest, direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest ega siseriikliku tüübikinnituse andmisest, ega - keelata traktorite kasutuselevõtmist, kui need vastavad käesoleva direktiiviga muudetud direktiivi 74/346/EMÜ nõuetele, 2. Alates 1. oktoobrist 1999 liikmesriigid: - ei tohi enam välja anda direktiivi 74/150/EMÜ artikli 10 lõike 1 kolmandas taandes nimetatud dokumenti traktoritüübile, mis ei vasta käesoleva direktiiviga muudetud direktiivi 74/346/EMÜ nõuetele, - võivad keelduda siseriikliku tüübikinnituse andmisest traktoritüübile, mis ei vasta käesoleva direktiiviga muudetud direktiivi 74/346/EMÜ nõutele. Artikkel 3 1. Liikmesriigid jõustavad käesoleva direktiivi täitmiseks vajalikud õigusnormid 30. aprilliks 1999 ja teatavad nendest viivitamata komisjonile. Liikmesriigid võtavad kõnealused normid vastu koos viitega käesolevale direktiivile või lisatakse vastav viide normide ametliku avaldamise korral. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate oluliste siseriiklike õigusnormide teksti. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 8. juuni 1998 Komisjoni nimel komisjoni liige Martin bangemann [1] EÜT L 191, 15.7.1974, lk 1. [2] EÜT L 277, 10.10.1997, lk 24. [3] EÜT L 84, 28.3.1974, lk 10. --------------------------------------------------